"“يحتاج اهتمام وعنايه اكثر”. لوبي الفندق جميل وواسع المواقف في القبو مناسبه وتريحك من زحمة المواقف الخارجية المسبح والبخار والساونا ممتازه الفطور جيد لكن مافيه نوع كل يوم نفس الفطور. *اول شي استغرب من الفندق على كبره وسمعته مافيه دفع الا كاش !!! *ثاني شي فيه حشرات في الحمام بشكل منرفز *الديكور والاثاث للاسف مستواه اقل من المتوقع بكثير *الفندق بشكل عام كان له سنين ماعمل له صيانه الممرات فيها بلاط مكسر والسقف متقشره بويته كانه مهرب ماء والابواب بعضها مخلعه اقفاله ومكسوره *والاستقبال مايردون عليك الا بعد طلعت الروح *الواي فاي للاسف ماقدرت اشبك عليه كل مره اتصل فيها يعطوني باسورد مختلف ومايضبط لين فقدت الامل فيه *الحمام وانتم بكرامه مروحة الشفط فيه ماكانت تعمل والبانيو مسدود مايتصرف الماء منه وطلبت تغير للغرفه بعد يومين من وصولي ورد علي احد الموظفين برد نرفزني صراحة ""لك يومين في الفندق توها تطلع المشاكل !!"" مادري هل قصده انا الى خربتها او ميف ماني عارف **وفيه مشكله كبيره الى معاه اطفال ينتبه لها فيه افياش كهرباء مكشوووفه يعين لو طفل لمس الفيش راح فيها هذي ملاحظاتي على الفندق لمدة ٩ ليالي واتمنى من ادارة الفندق النظر فيها وتعديلها الفندق موقعه ممتاز ويحتاج عنايه اكثر من كذا"